
     ব্র্যাক ইউনিভার্সিটিতে ‘ইমপ্যাথি ল্যাব’ নিয়ে প্রেস ব্রিফিং আজ


ব্র্যাক ইউনিভার্সিটিতে ‘ইমপ্যাথি ল্যাব’ নিয়ে প্রেস ব্রিফিং আজ
২৫ মার্চ, ২০১৮ ০০:০০
 ‘ইমপ্যাথি ল্যাব’-এর যাত্রা শুরু উপলক্ষে আজ রবিবার প্রেস ব্রিফিংয়ের আয়োজন করেছে ব্র্যাক ইউনিভার্সিটি। রাজধানীর মহাখালীতে বিশ্ববিদ্যালয়ের মূল মিলনায়তনে দুপুর ২টায় এ প্রেস ব্রিফিং শুরু হবে।
‘ইমপ্যাথি ল্যাব’ ব্র্যাক ইউনিভার্সিটি, ‘অশোকা ফাউন্ডেশন’ ও ‘তরু ফাউন্ডেশন অব ইনক্লুসিভ ইনোভেশন’ এর একটি যৌথ উদ্যোগ। এই উদ্যোগের মূল লক্ষ্য হলো ব্র্যাক বিশ্ববিদ্যালয়ের শিক্ষার্থীদের ‘কনসেপ্ট অব ইমপ্যাথি’ সমাজের ইতিবাচক পরিবর্তনের ক্ষেত্রে প্রয়োগ করা।
প্রেস ব্রিফিংয়ে ব্র্যাক ‘ইনস্টিটিউট অব ল্যাঙ্গুয়েজ’ এর পরিচালক লেডি সৈয়দা সারওয়াত আবেদ, অশোকা ফাউন্ডেশনের আঞ্চলিক পরিচালক ইয়াশভির সিং এবং ‘তরু ফাউন্ডেশন অব ইনক্লুসিভ ইনোভেশন’ এর প্রতিষ্ঠাতা সাইফ কামাল উপস্থিত থাকবেন। সংবাদ বিজ্ঞপ্তি।

